Birt þann 15. ágúst , 2011 | Höfundur : Nörd Norðursins eftir Erlu Jónasdóttur Það eru margar útfærslur á netinu af Portal kökunni frægu , ég vildi að hún liti út nákvæmlega eins og kakan í leiknum . Ef þú vilt gera kökuna þarftu eftirfarandi : 2 köku botna að eigin vali , ég valdi að gera vanillu botna Súkkulaði , í kremið og til að skera í bita og setja utaná kökuna Hvítt krem ( ég notaði tilbúið krem ) Til að búa til ganache krem þarf 200 gr. af súkkulaði og um 180 ml. af rjóm , einnig bætti ég við ca. 50 gr. af núggati til að fá smá hnetubragð af kreminu . Rjóminn er hitaður að suðu , á meðan er súkkulaðið brytjað niður og sett í hitaþolna skál . Rjómanum er svo helt yfir súkkulaðið , aðeins leyft að liggja og svo hrært þar til súkkulaðið er alveg bráðnað . Það er hægt að nota kremið strax , og er því þá helt yfir kökuna ) en það er líka gott að geyma það í kæli í nokkrar klst. og þá verður það þykkara ( sem ég gerði ) og þá er því smurt á kökuna Til að kakan sé “ jöfn ” slétti ég botnana með því að skera örlítið ofan af þeim . Kremið er sett á milli botnanna og yfir alla kökuna , þar á eftir er súkkulaðinu stráð yfir kökuna ( getur verið svolítið erfitt að koma því á hliðarnar og þá er gott að vera með smá þolinmæði ) Hvíta kremið er sett í sprautupoka með stjörnustút og sett á sex staði ofaná kökunni , ofaná hvert hvítt krem er sett eitt kirsuber . Í lokin er kertinu komið fyrir á miðri kökunni og kveikt á því . Og þá er kakan tilbúin , verði ykkur að góðu 😉